钦定古今图书集成/明伦汇编/交谊典/第077卷 > 《石州慢》〈赴召史馆与德新别〉元·好问
## 钦定古今图书集成/明伦汇编/交谊典/第077卷 > 《石州慢》〈赴召史馆与德新别〉元·好问

击筑行歌，按马赋诗，年少豪举。从渠里社浮沈，枉笑
人间儿女。平生王粲，而今憔悴登楼，江山信美非吾
土。天地一飞鸿，渺翩翩何许羇旅。山中父老相逢，
应念此行良苦。几为虚名，误却东家鸡黍。漫漫长路，
萧萧两鬓黄尘，骑驴漫与行人语。诗句欲成时，满西
山风雨。